《二十七日又大雪凡半月》
元代·方回

茂林枯树总模糊，半月檐声乍有无。
天鼓北风神转王，地穷南海瘴全苏。
战鼙戍角夜烽火，旅棹征鞍朝道途。
辛苦一生亦奇绝，暮年犹许画寒炉。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。